zasneženej ploche spišskonovoveského letiska. Jazda na snehu sa ukázala ako veľkým lákadlom a na štart sa postavilo viac ako šesťdesiat automobilov, ktoré organizátori z AMK Levoča a MR autosport rallye team rozdelili do piatich kategórii. Minulotýždňové sneženie im narobilo trocha starosti so samotnou prípravou trate, ktorú museli niekoľko raz upravovať. Nakoniec všetko stihli včas a v nedeľu predpoludním sa mohla šesťdesiatka vodičov vyskúšať jazdu na nespevnenom a zasneženom povrchu. Na časti spišskonovoveského letiska ich čakal 1600 m dlhý okruh , ktorý absolvovali dvakrát v rámci jednej jazdy. Všetci súťažiaci mali možnosť sa zoznámiť s traťou počas dvoch tréningových jázd. Samotná súťaž pozostávala z rovnakého počtu jázd, počas ktorých súťažiaci absolvovali štyri kolá. Pozadu nechceli zaostať ani nežnejšie polovičky, ktoré našli odvahu a súperili na zasneženej trati s mužmi. Absolútnym víťazom sa stal Pavol Nagy z Košíc, ktorý dosiahol najrýchlejší čas 4:15 min. Ako sám priznal niečo také vôbec nečakal. "Vlani sme v centre mesta pripravili automobilový slalom, ktorý sa tešil veľkému záujmu divákov i súťažiacich. Aj preto sme sa spoločne so zástupcami AMK Levoča, ktorí majú s poriadaním podobných podujatí viac skúseností, rozhodli pripraviť zimnú súťaž. Vôbec sme nečakali taký záujem divákov, ktorých okolo trate bolo takmer 2000 a rovnako nás potešil záujem ľudí vyskúšať si jazdu na snehu. Prihlásilo sa nám 63 automobilov, ktoré sme rozdelili do piatich kategórii podľa jednotlivých kubatúr," povedal nám jeden z organizátorov spišskonovoveského MR Autosportu rallye teamu. Organizátori pripravili pre divákov aj niekoľko sprievodných akcii, ako jazdu na snežných skútroch, buginách a pre tých odvážnejších aj vyhliadkové lety.
Výsledky neupravené autá do 1600 cm3: 1. Pačenda, 2. Špajelko, 3. Hajduček, do 2500 cm3: 1. P. Nagy, 2. E. Polovka, Molnár, nad 2500 cm3: 1. T. Nagy, 2. Valas, 3. Š. Garčár, upravené autá do 1600 cm3: 1. Slanina, 2. Ferencová, 3. Hradiský, nad 1600 cm3: 1. P. Slanina, 2. Ilaš, 3. D. Garčár.
Najdôležitejšie správy z východu Slovenska čítajte na Korzar.sme.sk.